CELEX: 32020D1172
Language: ro
Date: 2020-08-07 00:00:00
Title: Decizia de punere în aplicare (PESC) 2020/1172 a Consiliului din 7 august 2020 privind punerea în aplicare a Deciziei 2013/798/PESC privind măsuri restrictive împotriva Republicii Centrafricane

10.8.2020   
               
               
                  RO
               
               
                  Jurnalul Oficial al Uniunii Europene
               
               
                  L 260/8
               
            
         DECIZIA DE PUNERE ÎN APLICARE (PESC) 2020/1172 A CONSILIULUI
         din 7 august 2020
         privind punerea în aplicare a Deciziei 2013/798/PESC privind măsuri restrictive împotriva Republicii Centrafricane
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 31 alineatul (2),
         având în vedere Decizia 2013/798/PESC a Consiliului din 23 decembrie 2013 privind măsuri restrictive împotriva Republicii Centrafricane (1), în special articolul 2c,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 23 decembrie 2013, Consiliul a adoptat Decizia 2013/798/PESC.
                  
               
                     (2)
                  
                  
                     La 28 iulie 2020, Comitetul Consiliului de Securitate al Organizației Națiunilor Unite (CSONU), instituit în temeiul Rezoluției 2127 (2013) a CSONU, a actualizat informațiile referitoare la șase persoane cărora li se aplică măsuri restrictive.
                  
               
                     (3)
                  
                  
                     Prin urmare, anexa la Decizia 2013/798/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa la Decizia 2013/798/PESC se modifică astfel cum se prevede în anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 7 august 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 352, 24.12.2013, p. 51.
      
      
         
            ANEXĂ
            În anexa la Decizia 2013/798/PESC, rubricile 1, 4, 5, 7, 12 și 13 se înlocuiesc cu următoarele rubrici:
            
               „1.   François Yangouvonda BOZIZÉ [alias: (a) Bozize Yangouvonda; (b) Samuel Peter Mudde (născut la 16 decembrie 1948, în Izo, Sudanul de Sud)]
               Funcția: (a) fost șef de stat, Republica Centrafricană; (b) profesor
               Data nașterii: (a) 14 octombrie 1946; (b) 16 decembrie 1948
               Locul nașterii: (a) Mouila, Gabon; (b) Izo, Sudanul de Sud
               Cetățenia: (a) Republica Centrafricană; (b) Sudanul de Sud
               Pașaport nr.: D00002264, eliberat la 11 iunie 2013 (emis de Ministerul Afacerilor Externe, în Juba, Sudanul de Sud. Expiră la 11 iunie 2017. Pașaport diplomatic emis pe numele Samuel Peter Mudde)
               Numărul național de identificare: M4800002143743 (Numărul personal din pașaport)
               Adresă: (a) Uganda; (b) Bangui, Republica Centrafricană (de la întoarcerea sa din Uganda în decembrie 2019)
               Data desemnării de către ONU: 9 mai 2014
               Alte informații: Numele mamei este Martine Kofio. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals
               Informații din rezumatul motivelor includerii pe listă comunicat de Comitetul pentru sancțiuni:
               Bozizé a fost inclus pe listă la 9 mai 2014, în temeiul punctului 36 din Rezoluția 2134 (2014) pentru «implicarea sa în acte care subminează pacea, stabilitatea sau securitatea RCA sau oferirea de sprijin pentru astfel de acte».
               
                  Informații suplimentare:
               
               În colaborare cu susținătorii săi, Bozizé a încurajat atacul din 5 decembrie 2013 asupra orașului Bangui. De atunci, acesta încearcă în continuare să desfășoare operațiuni de destabilizare pentru a menține tensiunile în capitala RCA. Potrivit relatărilor, Bozizé a creat gruparea de miliție anti-balaka înainte ca acesta să părăsească RCA la 24 martie 2013. Într-un comunicat, Bozizé a solicitat miliției sale să continue atrocitățile împotriva regimului actual și a islamiștilor. Potrivit relatărilor, Bozizé a furnizat sprijin financiar și material persoanelor din milițiile care acționează pentru a destabiliza tranziția în curs și pentru a-l aduce înapoi la putere pe Bozizé. Cea mai mare parte a persoanelor din gruparea anti-balaka provin din forțele armate centrafricane care s-au dispersat în zonele rurale după lovitura de stat și au fost reorganizate apoi de Bozizé. Bozizé și susținătorii săi controlează mai mult de jumătate din unitățile anti-balaka.
               Forțe loiale lui Bozizé au fost înarmate cu puști de asalt, mortiere și lansatoare de rachete și s-au implicat din ce în ce mai mult în represalii împotriva populației musulmane din RCA. Situația din RCA s-a deteriorat rapid după atacul din 5 decembrie 2013 de la Bangui al forțelor anti-balaka, care s-a soldat cu peste 700 de morți.
               4.   Alfred YEKATOM [alias: (a) Alfred Yekatom Saragba; (b) Alfred Ekatom; (c) Alfred Saragba; (d) Colonel Rombhot; (e) Colonel Rambo; (f) Colonel Rambot; (g) Colonel Rombot; (h) Colonel Romboh]
               Desemnare: Caporal-șef al Forces Armées Centrafricaines (FACA – Forțele Armate Centrafricane)
               Data nașterii: 23 iunie 1976
               Locul nașterii: Republica Centrafricană
               Cetățenia: Republica Centrafricană
               Adresă: (a) Mbaiki, provincia Lobaye, Republica Centrafricană (Tel. +236 72154707/+236 75094341); (b) Bimbo, provincia Ombella-Mpoko, Republica Centrafricană (adresa anterioară); (c) Haga (după transferul acestuia la Curtea Penală Internațională la 17 noiembrie 2018)
               Data desemnării de către ONU: 20 august 2015
               Alte informații: A controlat o miliție armată importantă și s-a aflat la comanda acesteia. Numele tatălui (tatăl adoptiv) este Ekatom Saragba (ortografiat și ca Yekatom Saragba). Fratele lui Yves Saragba, comandant anti-balaka în Batalimo, provincia Lobaye și fost soldat în cadrul FACA. Semnalmente: culoarea ochilor: negri; culoarea părului: închisă; culoarea pielii: neagră; înălțime: 170 cm; greutate 100 kg.
               Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals
               Informații din rezumatul motivelor includerii pe listă comunicat de Comitetul pentru sancțiuni:
               Alfred Yekatom a fost inclus pe listă la 20 august 2015 în temeiul punctului 11 din Rezoluția 2196 (2015) pentru «participarea sa la acte care subminează pacea, stabilitatea sau securitatea Republicii Centrafricane sau pentru sprijinirea acestor acte, incluzând acte care periclitează sau încalcă acordurile tranzitorii ori care periclitează sau obstrucționează procesul de tranziție politică, inclusiv tranziția către alegeri democratice libere și echitabile, sau care alimentează manifestările de violență».
               
                  Informații suplimentare:
               
               Alfred Yekatom, cunoscut și sub numele Colonel Rombhot, este liderul unei miliții a unei facțiuni a mișcării anti-balaka, cunoscute drept «anti-balaka din Sud». Acesta a deținut funcția de caporal-șef al Forces Armées Centrafricaines (FACA – Forțele Armate Centrafricane).
               Yekatom a participat la acte care subminează pacea, stabilitatea și securitatea Republicii Centrafricane sau a sprijinit aceste acte, incluzând acte care periclitează acordurile tranzitorii sau care periclitează procesul de tranziție politică. Yekatom a controlat o miliție armată importantă și s-a aflat la comanda acesteia, miliția respectivă fiind prezentă în cartierul PK9 din Bangui și în orașele Bimbo (provincia Ombella-Mpoko), Cekia, Pissa și Mbaïki (capitala provinciei Lobaye) și și-a stabilit cartierul general într-o concesiune forestieră din Batalimo.
               Yekatom a exersat control direct asupra unui număr de 12 puncte de trecere a frontierei, fiecare fiind dotat cu un număr mediu de 10 membri ai miliției armate echipați cu uniforme militare și armament, inclusiv puști de asalt militare. De la podul principal dintre Bimbo și Bangui până la Mbaïki (provincia Lobaye) și de la Pissa până la Batalimo (lângă frontiera cu Republica Congo), aceștia colectau taxe neautorizate de la vehicule și motociclete particulare, microbuze pentru călători și camioane care exportau resurse forestiere în Camerun și Ciad, dar și de la ambarcațiunile care navigau pe râul Oubangui. Yekatom a fost văzut în timp ce colecta personal o parte a acestor taxe neautorizate. De asemenea, conform relatărilor, Yekatom și miliția sa au ucis civili.
               5.   Habib SOUSSOU (alias: Soussou Abib)
               Desemnare: (a) coordonator anti-balaka pentru provincia Lobaye; (b) caporal în cadrul Forțelor Armate Centrafricane (FACA)
               Data nașterii: 13 martie 1980
               Locul nașterii: Republica Centrafricană
               Cetățenia: Republica Centrafricană
               Adresa: Boda, Republica Centrafricană (Tel. + 236 72198628)
               Data desemnării de către ONU: 20 august 2015
               Alte informații: Numit în funcția de comandant zonal anti-balaka (COMZONE) pentru Boda la 11 aprilie 2014, iar la 28 iunie 2014 pentru întreaga provincie Lobaye. Sub comanda sa au continuat asasinatele selective, confruntările și atacurile împotriva organizațiilor umanitare și a asistenților umanitari. Semnalmente: culoarea ochilor: căprui; culoarea părului: neagră; înălțime: 160 cm; greutate: 60 kg. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals
               Informații din rezumatul motivelor includerii pe listă comunicat de Comitetul pentru sancțiuni:
               Habib Soussou a fost inclus pe listă la 20 august 2015, în temeiul punctului 11 și al punctului 12 literele (b) și (e) din Rezoluția 2196 (2015) pentru «participarea sa la acte care subminează pacea, stabilitatea sau securitatea din Republica Centrafricană sau sprijinirea acestor acte, incluzând acte care periclitează sau încalcă acordurile tranzitorii ori care periclitează sau împiedică procesul de tranziție politică, inclusiv tranziția către alegeri democratice libere și echitabile, sau care alimentează manifestările de violență»; pentru «implicarea sa în planificarea, conducerea sau săvârșirea de acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri sau încălcări ale drepturilor omului, în Republica Centrafricană, inclusiv acte care implică violența sexuală, vizarea civililor, atacuri din motive etnice sau religioase, atacuri asupra școlilor și spitalelor, precum și răpiri și strămutare forțată»; și «împiedicarea furnizării de asistență umanitară în Republica Centrafricană sau a accesului la asistență umanitară sau a distribuirii acesteia în Republica Centrafricană».
               
                  Informații suplimentare:
               
               Habib Soussou a fost numit comandant zonal anti-balaka (COMZONE) pentru Boda la 11 aprilie 2014 și a susținut că, prin urmare, este responsabil de situația în materie de securitate din sous-préfecture (subprefectură). La 28 iunie 2014, coordonatorul general anti-balaka Patrice Edouard Ngaïssona l-a numit pe Habib Soussou drept coordonator provincial pentru orașul Boda începând de la 11 aprilie 2014, iar de la 28 iunie 2014 pentru întreaga provincie Lobaye. În zonele pentru care Soussou este comandant sau coordonator anti-balaka au avut loc săptămânal asasinate selective, confruntări și atacuri împotriva organizațiilor umanitare și a asistenților umanitari din partea forțelor anti-balaka din orașul Boda. Soussou și forțele anti-balaka din aceste zone au vizat și amenințat, de asemenea, civili.
               7.   Haroun GAYE [alias: (a) Haroun Geye; (b) Aroun Gaye; (c) Aroun Geye]
               Desemnare: raportor pentru coordonarea politică a Front Populaire pour la Renaissance de Centrafrique (FPRC – Frontul Popular pentru Renașterea Republicii Centrafricane)
               Data nașterii: (a) 30 ianuarie 1968; (b) 30 ianuarie 1969
               Pașaport nr.: O00065772 (litera O urmată de 3 zerouri) emis de Republica Centrafricană, expiră la 30 decembrie 2019
               Adresă: (a) Bangui, Republica Centrafricană; (b) Ndélé, Bamingui-Bangoran
               Data desemnării de către ONU: 17 decembrie 2015
               Alte informații: Gaye este unul dintre liderii Front Populaire pour la Renaissance de Centrafrique (FPRC) (neinclus pe listă), un grup armat marginalizat al ex-Séléka din Bangui. De asemenea, este unul dintre liderii așa-numitului «Comitet pentru apărare» al PK5 din Bangui (cunoscut drept «Rezistența PK5» sau «Texas») (neinclus pe listă), care extorchează bani de la rezidenți, proferează amenințări și recurge la violența fizică. Gaye a fost numit la 2 noiembrie 2014 de către Nourredine Adam (CFi.002) în calitatea de raportor pentru coordonarea politică a FPRC. La 9 mai 2014, Comitetul Consiliului de Securitate instituit prin Rezoluția 2127 (2013) privind Republica Centrafricană l-a inclus pe Adam pe lista sa de sancțiuni. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals
               Informații din rezumatul motivelor includerii pe listă comunicat de Comitetul pentru sancțiuni:
               Haroun Gaye a fost inclus pe listă la 17 decembrie 2015, în temeiul punctului 11 și al punctului 12 literele (b) și (f) din Rezoluția 2196 (2015) pentru «implicarea sa în acte care subminează pacea, stabilitatea sau securitatea RCA sau oferirea de sprijin pentru astfel de acte»; pentru «implicarea sa în planificarea, conducerea sau săvârșirea de acte care încalcă dreptul internațional al drepturilor omului sau dreptul internațional umanitar, după caz, sau care constituie abuzuri sau încălcări ale drepturilor omului în RCA, inclusiv acte care implică violența sexuală, vizarea civililor, atacuri pe motive etnice sau religioase, atacuri asupra școlilor și spitalelor, precum și răpiri și strămutare forțată»; și pentru «implicare în planificarea, orchestrarea, sponsorizarea sau desfășurarea de atacuri împotriva misiunilor ONU sau ale prezențelor internaționale pentru asigurarea securității, inclusiv MINUSCA, misiunile Uniunii Europene și operațiile franceze care le sprijină».
               
                  Informații suplimentare:
               
               De la începutul anului 2014, Haroun Gaye a fost unul dintre liderii unei grupări armate care își desfășoară activitatea în cartierul PK5 din Bangui. Reprezentanții societății civile din cartierul PK5 afirmă că Gaye și gruparea sa armată alimentează conflictul din Bangui, opunându-se reconcilierii și împiedicând deplasarea populației către și dinspre sectorul 3 din Bangui. La 11 mai 2015, Gaye și 300 de demonstranți au blocat accesul la Consiliul Național de Tranziție pentru a perturba ultima zi a Forumului de la Bangui. Se raportează că Gaye a colaborat cu funcționarii anti-balaka pentru a coordona perturbarea respectivă.
               La 26 iunie 2015, Gaye și câteva persoane din anturajul său au perturbat deschiderea unei campanii de înregistrare a votanților din cartierul PK5 din Bangui, cauzând închiderea campaniei respective.
               MINUSCA a încercat să îl aresteze pe Gaye la 2 august 2015, în conformitate cu prevederile de la punctul 32 litera (f) punctul (i) din Rezoluția Consiliului de Securitate 2217 (2015). Gaye, care ar fi fost informat în prealabil cu privire la tentativa de arestare, era pregătit cu susținători înarmați cu arme grele. Forțele lui Gaye au deschis focul asupra Forței operative comune MINUSCA. În cursul unui schimb de focuri care a durat șapte ore, oamenii lui Gaye au folosit împotriva MINUSCA arme de foc, lansatoare de grenade și grenade de mână, ucigând un membru al forțelor de menținere a păcii și rănind opt. Gaye a fost implicat în încurajarea protestelor și confruntărilor violente de la sfârșitul lunii septembrie 2015, în ceea ce pare să fi fost o tentativă de lovitură de stat împotriva guvernului de tranziție. Tentativa de lovitură de stat a fost cel mai probabil condusă de susținătorii fostului președinte Bozizé, într-o alianță de conveniență cu Gaye și alți lideri ai FPRC. Se pare că Gaye viza organizarea unui ciclu de atacuri represive care să pună în pericol viitoarele alegeri. Gaye a fost responsabil de coordonarea acțiunii împreună cu elemente anti-balaka marginalizate.
               La 1 octombrie 2015, a avut loc o reuniune în cartierul PK5 între Eugène Barret Ngaïkosset, un membru al unui grup anti-balaka marginalizat, și Gaye în vederea planificării unui atac comun asupra orașului Bangui sâmbătă, 3 octombrie. Grupul lui Gaye a împiedicat persoanele din cartierul PK5 să îl părăsească, pentru a consolida identitatea comunitară a populației musulmane în vederea exacerbării tensiunilor interetnice și a evitării reconcilierii. La 26 octombrie 2015, Gaye și grupul său au întrerupt o reuniune între arhiepiscopul din Bangui și imamul Moscheii Centrale din Bangui și a amenințat delegația, care a trebuit să se retragă din Moscheea Centrală și să părăsească cartierul PK5.
               12.   Abdoulaye HISSENE [alias: (a) Abdoulaye Issène; (b) Abdoulaye Hissein; (c) Hissene Abdoulaye; (d) Abdoulaye Issène Ramadane; (e) Abdoulaye Issene Ramadan; (f) Issene Abdoulaye]
               Titlu: Președinte al Conseil National de Défense et de Sécurité (CNDS) și lider militar al Front Populaire pour la Renaissance de la Centrafrique
               
               Desemnare: „general”
               Data nașterii: (a) 1967; (b) 1 ianuarie 1967
               Locul nașterii: (a) Ndele, Bamingui-Bangoran, Republica Centrafricană; (b) Haraze Mangueigne, Ciad
               Cetățenia: (a) Republica Centrafricană; (b) Ciad
               Pașaport nr.: (a) pașaport diplomatic nr. D00000897 emis de RCA, eliberat la 5 aprilie 2013 (valabil până la 4 aprilie 2018) (b) pașaport diplomatic nr. D00004262 emis de RCA, eliberat la 11 martie 2014 (expiră la 10 martie 2019)
               Număr național de identificare: carte de identitate nr. 103-00653129-22 emisă de autoritățile din Ciad la 21 aprilie 2009 (expiră la 21 aprilie 2019)
               Adresa: (a) KM5, Bangui, Republica Centrafricană; (b) Nana-Grebizi, Republica Centrafricană; (c) Ndjari, Ndjamena, Ciad; (d) Ndélé, Bamingui-Bangoran (adresa principală începând din august 2016)
               Data desemnării de către ONU: 17 mai 2017
               Alte informații: Hissène a fost ministru al tineretului și sportului în cadrul cabinetului fostului președinte al Republicii Centrafricane, Michel Djotodia. Anterior, el a fost șef al Convenției Patrioților pentru Justiție și Pace, un partid politic. De asemenea, el s-a impus ca lider al milițiilor armate din Bangui, în special în cartierul «PK5» (sectorul 3). În octombrie 2016, Abdoulaye Hissène a fost numit președinte al Conseil National de Défense et de Sécurité, organism înființat la momentul respectiv pentru a reuni lideri militari și luptători de comandă din toate facțiunile ex-Séléka. Ocupă această funcție de atunci, însă exercită control efectiv numai asupra luptătorilor FRPC. Numele tatălui este Abdoulaye. Numele mamei este Absita Moussa. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Link către notificarea specială emisă de INTERPOL-Consiliul de Securitate al ONU:
               https://www.interpol.int/en/How-we-work/Notices/View-UN-Notices-Individuals
               Informații din rezumatul motivelor includerii pe listă comunicat de Comitetul pentru sancțiuni:
               Abdoulaye Hissène a fost inclus pe listă la 17 mai 2017, în temeiul punctului 16 și al punctului 17 litera (g) din Rezoluția 2339 (2017), pentru «participare la acte care subminează pacea, stabilitatea sau securitatea Republicii Centrafricane sau care sprijină aceste acte, incluzând actele care periclitează sau obstrucționează procesul de tranziție politică sau procesul de stabilizare și reconciliere sau care alimentează manifestările de violență»; și pentru «implicare în planificarea, orchestrarea, sponsorizarea sau desfășurarea de atacuri împotriva misiunilor ONU sau ale prezențelor internaționale pentru asigurarea securității, inclusiv MINUSCA, misiunile Uniunii Europene și operațiile franceze care le sprijină».
               
                  Informații suplimentare:
               
               Abdoulaye Hissène și alți membri ai ex-Séléka au colaborat cu elementele destabilizatoare anti-balaka aliate cu fostul președinte al Republicii Centrafricane (RCA), François Bozizé, inclusiv Maxime Mokom, pentru încurajarea protestelor și confruntărilor violente în septembrie 2015 ca parte a unei tentative eșuate de lovitură de stat împotriva guvernului în timp ce președintele tranzițional de atunci, Catherine Samba-Panza, participa la Adunarea Generală a ONU din 2015. Mokom, Hissène și alții au fost puși sub acuzare de către guvernul Republicii Centrafricane pentru diverse infracțiuni, printre care omor, incendieri, acte de tortură și jafuri, rezultate din lovitura de stat eșuată.
               Începând cu anul 2015, Hissène a devenit unul dintre principalii lideri ai milițiilor armate situate în cartierul «PK5» din Bangui formate din peste 100 de bărbați. Ca atare, el a împiedicat libertatea de circulație și restabilirea autorității de stat în zonă, inclusiv prin taxarea ilegală a transportului și a activităților comerciale. În a doua jumătate a anului 2015, Hissène a acționat în calitate de reprezentant al «Nairobiștilor» ex-Séléka din Bangui operând în înțelegere cu luptătorii anti-balaka conduși de Mokom. Bărbații înarmați de sub controlul lui Haroun Gaye și Hissène au participat la evenimentele violente care au avut loc la Bangui între 26 septembrie și 3 octombrie 2015.
               Membri ai grupului lui Hissène sunt suspectați că au fost implicați în atacul de la 13 decembrie 2015 – data referendumului constituțional – asupra vehiculului lui Mohamed Moussa Dhaffane, un lider al ex-Séléka. Hissène este acuzat de organizarea violențelor din cartierul KM5 din Bangui în urma cărora au murit cinci persoane, au fost rănite douăzeci, iar rezidenții au fost împiedicați să voteze la referendumul constituțional. Hissène a pus în pericol alegerile prin crearea unui ciclu de atacuri de represalii între diferite grupuri.
               La 15 martie 2016, Hissène a fost arestat de poliție la aeroportul Bangui M’Poko și transferat către secțiunea de cercetare și anchetă a jandarmeriei naționale. Ulterior, miliția sa l-a eliberat prin utilizarea forței și a furat o armă predată anterior de MINUSCA, ca parte a unei cereri de derogare aprobate de Comitet.
               La 19 iunie 2016, în urma arestării unor comercianți musulmani de forțele de securitate internă la «PK12», milițiile lui Gaye și Hissène au răpit cinci polițiști la Bangui. La 20 iunie, MINUSCA a încercat să elibereze polițiștii. Bărbați înarmați sub controlul lui Hissène și Gaye au schimbat focuri de armă cu forțele de menținere a păcii care încercau să elibereze ostaticii. Ca urmare, cel puțin șase persoane au fost ucise și un membru al forțelor de menținere a păcii a fost rănit.
               La 12 august 2016, Hissène a preluat conducerea unui convoi de șase vehicule cu persoane puternic înarmate. Convoiul, care fugea din Bangui, a fost interceptat de MINUSCA la sud de Sibut. În drumul spre nord, convoiul a schimbat focuri de armă cu forțele interne de securitate la mai multe puncte de control. Convoiul a fost în cele din urmă oprit de MINUSCA la 40 km sud de Sibut. După mai multe schimburi de focuri, MINUSCA a capturat 11 bărbați, dar Hissène și alți câțiva au scăpat. Persoanele arestate au declarat MINUSCA că Hissène era liderul convoiului, al cărui obiectiv era de a ajunge la Bria și de a participa la Adunarea grupurilor ex-Séléka organizată de Nourredine Adam.
               În august și septembrie 2016, grupul de experți a călătorit de două ori la Sibut cu scopul de a inspecta bunurile convoiului lui Hissène, Gaye și Hamit Tidjani, confiscate de MINUSCA la 13 august. Grupul a inspectat și munițiile confiscate în casa lui Hissène la 16 august. Echipamente militare letale și neletale au fost recuperate din cele șase vehicule și de la persoanele reținute. La 16 august 2016, jandarmeria centrală a percheziționat casa lui Hissène din Bangui. Au fost găsite peste 700 de arme.
               La 4 septembrie 2016, un grup de elemente ex-Séléka venind din Kaga-Bandoro pe șase motociclete pentru a-i prelua pe Hissène și pe acoliții acestuia a deschis focul împotriva MINUSCA lângă Dékoa. În timpul acestui incident, un luptător ex-Séléka a fost ucis și doi membri ai forțelor de menținere a păcii și un civil au fost răniți.
               13.   Martin KOUMTAMADJI [alias: (a) Abdoulaye Miskine; (b) Abdoullaye Miskine; (c) Martin Nadingar Koumtamadji; (d) Martin Nkoumtamadji; (e) Martin Koumta Madji; (f) Omar Mahamat]
               Desemnare: președinte și comandant-șef al Front Démocratique du Peuple Centrafricain (FDPC)
               Data nașterii: (a) 5 octombrie 1965; (b) 3 martie 1965
               Locul nașterii: (a) Ndïnaba, Ciad; (b) Kobo, Republica Centrafricană; (c) Kabo, Republica Centrafricană
               Cetățenia: (a) Ciad; (b) Republica Centrafricană; (c) Congo
               Pașaport nr.: (a) pașaport diplomatic nr. 06FBO2262 emis de Republica Centrafricană, eliberat la 22 februarie 2007 (expirat la 21 februarie 2012); (b) pașaport de serviciu nr. SA0020249 emis de Congo, eliberat la 22 ianuarie 2019 (expiră la 21 ianuarie 2022)
               Adresă: (a) Am Dafock, prefectura Vakaga, Republica Centrafricană; (b) Ndjamena, Ciad (de la arestarea sa în noiembrie 2019)
               Data desemnării de către ONU: 20 aprilie 2020
               Alte informații: Martin Koumtamadji a fondat FDPC în 2005. El s-a alăturat în decembrie 2012 coaliției Séléka, pe care a părăsit-o apoi în aprilie 2013, după ce rebelii au preluat puterea la Bangui. După ce a fost arestat în Camerun, acesta a fost transferat la Brazzaville, în Republica Congo. A rămas tot timpul la comanda soldaților săi aflați pe teren în Republica Centrafricană, chiar și atunci când s-a aflat la Brazzaville, înainte de a se întoarce în Republica Centrafricană (în perioada noiembrie 2014-2019). FDPC a semnat Acordul politic pentru pace și reconciliere în Republica Centrafricană la 6 februarie 2019, însă Martin Koumtamadji rămâne o amenințare la adresa păcii, stabilității și securității Republicii Centrafricane. Fotografia sa este disponibilă pentru a fi inclusă în notificarea specială emisă de INTERPOL-Consiliul de Securitate al ONU. Link către notificarea specială emisă de INTERPOL-Consiliul de Securitate al ONU: https://www.interpol.int/en/How-we-work/Notices/View-UN-Notices-Individuals
               Informații din rezumatul motivelor includerii pe listă comunicat de Comitetul pentru sancțiuni:
               Președinte și comandant-șef al Front Démocratique du Peuple Centrafricain (FDPC, un grup armat implicat în activități violente), Martin Koumatamadji a comis acte care au amenințat pacea, stabilitatea și securitatea Republicii Centrafricane și, în special, punerea în aplicare a Acordului politic pentru pace și reconciliere în Republica Centrafricană, semnat la 6 februarie 2019 la Bangui.
               Martin Koumatamadji a refuzat dezarmarea combatanților FDPC, în pofida angajamentelor pe care și le-a asumat în calitate de semnatar al Acordului politic pentru pace și reconciliere în Republica Centrafricană, și a amenințat să îl înlăture de la putere pe președintele Touadéra în iulie 2019.
               El a început în iunie 2019 să coopereze cu Nourredine Adam, persoană supusă sancțiunilor (CFi.002), și s-a implicat în traficul de arme împreună cu un asociat apropiat al lui Nourredine Adam, pentru a consolida capacitățile militare ale FDPC.
               De asemenea, el a propus Front Populaire pour la Renaissance de la Centrafrique (FPRC) să desfășoare o operațiune militară împreună cu grupul său armat în timpul luptelor din 2019 din prefectura Vakaga.
               A continuat să împiedice restaurarea autorității statului în zonele în care acționează FPDC, prin menținerea unor baraje rutiere ilegale pentru a extorca crescătorii de vite, actorii economici (inclusiv societățile de exploatare minieră a aurului care își desfășoară activitatea în prefectura Nana-Mambéré) și călătorii.
               Sub conducerea sa, FDPC a comis acte care constituie abuzuri sau încălcări ale drepturilor omului în prefectura Nana-Mambéré, printre care se numără atentate împotriva civililor în aprilie 2019, răpiri de civili în martie 2019 (în apropiere de Zoukombo) și acte de violență sexuală și bazată pe gen în mai 2019 (la Bagary). De asemenea, FDPC a comis în 2017 14 acte de violență sexuală în timpul unor conflicte.
               Între 2016 și 2019, FDPC a recrutat copii pentru a-i folosi drept soldați în conflicte armate și a forțat 11 fete să se căsătorească cu membri ai FDPC.
               În martie 2019, el a fost implicat în acțiuni de împiedicare a acordării de ajutor umanitar atunci când FDPC, sub conducerea lui Miskine, a comis o serie de atentate pe drumul principal către Bangui din Camerun.
               În final, elemente ale FDPC s-au angajat în lupte izolate cu MINUSCA în aprilie 2019 în apropiere de Zoukombo (prefectura Nana-Mambéré) și pe axa Bouar-Beleko.”